1. 1. Budgetopfølgning 2021 (Åben)
Tidl. politisk behandling
Forventet sagsgang
Fagudvalg, ØK, BY
Lovgrundlag
Lov om kommunernes styrelse
SAGENS INDHOLD
Byrådet skal i denne sag tage stilling til 1. budgetopfølgning 2021 – herunder forslag til tillægsbevillinger.
Job og Økonomi udarbejder efter 1., 2. og 3. kvartal en samlet budgetopfølgning for Favrskov Kommune.
I budgetopfølgningen vurderes de forventede udgifter og indtægter i forhold til budgettet.
Budgetopfølgningen indeholder også en særskilt opgørelse over Favrskov Kommunes overholdelse af 
budgettet til serviceudgifter. Hvis kommunerne samlet set ikke overholder budgettet til serviceudgifter, skal 
kommunerne ifølge statens sanktions-lovgivning betale en del af bloktilskuddet tilbage.
1. budgetopfølgning 2021 indeholder herudover en foreløbig vurdering af mer- og mindreudgifter i 1. kvartal 
2021 i [adresse] som følge af COVID-19.
Budgetopfølgningen afsluttes med en samlet oversigt, der viser det forventede regnskabsresultat for 2021.
VURDERING
Budgetopfølgning
I 1. budgetopfølgning foreslås en samlet tillægsbevilling på 4,3 mio. kr. i 2021.
Byrådet blev på temamøder i februar og marts 2021 præsenteret for et samlet budgetpres på 20 mio. kr. 
på handicap- og psykiatriområdet samt området for sårbare børn og unge. 
Udgifterne på de to områder er stærkt stigende i såvel Favrskov Kommune som på landsplan. I 1. 
budgetopfølgning 2021 udgør det forventede budgetpres på de to områder i alt 26,25 mio. kr., heraf 
vedrører 13,75 mio. kr. handicap- og psykiatriområdet og 12,5 mio. kr. området for sårbare børn og unge. 
Det foreslås, at der gives tillægsbevillinger på hhv. 12 mio. kr. og 10 mio. kr. på de to områder. Det 
resterende budgetpres på de to områder udgør dermed 4,25 mio. kr., som vil blive vurderet ved 2. 
budgetopfølgning 2021. Der er udarbejdet handleplaner på de to områder med forslag til initiativer, der kan 
reducere udgifterne.
Budgetopfølgningen indeholder også en samlet vurdering af udgifterne på de områder, der er omfattet af 
demografiregulering af budgettet. Befolkningsudviklingen fra 2020 til 2021 har været lavere end forventet i 
befolkningsprognosen. Budgettet kan derfor reduceres med samlet set 7,0 mio. kr. som følge af færre 
borgere end forudsat i budgettet.
På ældreområdet er der færre udgifter til borgere med ophold i andre kommuners plejeboliger. Det skyldes, 
at antallet af Favrskov-borgere i andre kommuner er betydeligt lavere end tidligere år, hvilket medfører 
forventede mindreudgifter på 4,7 mio. kr. Samtidig er der flere borgere fra andre kommuner med ophold i 
Favrskovs Kommunes plejeboliger. Det medfører merindtægter på 3,1 mio. kr. i forhold til budgettet. Det 
foreslås, at budgettet reduceres med i alt 7,8 mio. kr.
Teknik- og Miljøudvalget
03-06-2021 08:00
Sagsnr. EMN-2021-00116
DokID: 2436584
Sagsbehandler sve
På arbejdsmarkedsudvalgets område forventes der mindreudgifter i 2021. Det foreslås derfor, at budgettet 
reduceres med i alt 2,4 mio. kr. Området er meget påvirket af COVID-19, og der er derfor stor usikkerhed 
om de fremtidige udgifter. I 2. budgetopfølgning 2021 vil der indgå en fornyet vurdering, som skal ses i 
sammenhæng med en eventuel midtvejsregulering af bloktilskuddet vedr. indkomstoverførsler.
På økonomiudvalgets område reduceres budgettet til Udbetaling Danmark med ca. 500.000 kr. som følge 
af en lavere afregning til Udbetaling Danmark.
I budgetopfølgningen udmøntes en indkøbsbesparelse vedr. tankkort til benzin og diesel i budgettet. 
 
COVID-19
I 2020 modtog Favrskov Kommune i forbindelse med aftalen om kommunernes økonomi for 2021 11,22 
mio. kr. til finansiering af merudgifter som følge af COVID-19.
I 3. budgetopfølgning 2020 og regnskabsaflæggelsen for 2020 blev nettomerudgifterne som følge af 
COVID-19 vurderet på alle områder.
Af den modtagne kompensation er 7,873 mio. kr. anvendt i 2020. Det resterende beløb på 3,347 mio. kr. 
blev overført til 2021. Heraf var der forhåndsdisponeret 1,7 mio. kr. i 2021. I 1. budgetopfølgning 2021 
indgår en række COVID-19-udgifter på områder, hvor udgifterne på nuværende tidspunkt kan opgøres. 
Nettoudgifterne er opgjort til 3,375 mio. kr. bestående af merudgifter på 5,375 mio. kr. og mindreudgifter på 
2 mio. kr.
Det betyder, at det modtagne kompensationsbeløb i 2020 til COVID-19-udgifter er anvendt fuldt ud. Der vil 
fortsat være COVID-19-udgifter i den resterende del af 2021 til bl.a. værnemidler, ekstra rengøring, 
testfaciliteter mv. En vurdering heraf vil indgå i 3. budgetopfølgning 2021. Hvis kommunerne ikke tilføres 
yderligere kompensation i 2021, vil disse udgifter som udgangspunkt skulle afholdes inden for de respektive 
decentraliseringsaftaler eller budgetområder.
Hvorvidt kommunerne modtager yderligere kompensation i 2021, forventes at indgå i aftalen mellem 
Regeringen og KL om kommunernes økonomi for 2022. Aftalen forventes indgået primo juni 2021.
Serviceudgifter
Det foreslås i 1. budgetopfølgning 2021, at der gives tillægsbevilling til serviceudgifter på i alt 11,6 mio. kr.
Herudover indgår et yderligere budgetpres på i alt 4,25 mio. kr. på handicap og psykiatri samt sårbare børn 
og unge som et observationsområde, der ikke søges tillægsbevilling til på nuværende tidspunkt.
På de områder, hvor der overføres overskud og underskud mellem årene, forventer institutionslederne ved 
1. budgetopfølgning 2021 at anvende i alt 19,5 mio. kr. af de overførte overskud fra tidligere år. I 2020 er 
der afsat en budgetramme på 20,2 mio. kr. til institutionernes forbrug af opsparede overskud. 
Institutionernes forbrug af opsparede midler påvirker dermed Favrskov Kommunes samlede serviceudgifter 
med forventede mindreudgifter på 700.000 kr. i forhold til budgettet.
Der er tidligere givet tillægsbevillinger til serviceudgifter på 300.000 kr. i 2021. 
Det samlede forventede merforbrug på serviceudgifterne, kan derfor opgøres
til 15,5 mio. kr. i 2021, jf. nedenstående opgørelse.
Vurdering af serviceudgifter i 2021
Mio. kr.
Afgivne tillægsbevillinger i 2021 (inden 1. budgetopfølgning)
0,3
Forslag til udvidelse af budgettet til serviceudgifter i 1. budgetopfølgning 
2021
11,6
Budgetpres i 1. budgetopfølgning (udover tillægsbevillinger)
4,3
Forventet mindreforbrug af opsparede midler (decentraliseringsaftaler 
mv.) i forhold til den budgetterede ramme
-0,7
Forventet merforbrug på serviceudgifter i alt
15,5
Anlæg
I forbindelse med budgetopfølgningen er det forventede forbrug på anlægsprojekter vurderet.
Det oprindelige budget 2021 udgør 120,9 mio. kr. på det skattefinansierede område. Der er overført 
rådighedsbeløb på i alt 144,6 mio. kr. fra tidligere år til færdiggørelse af allerede igangsatte 
anlægsprojekter.
Der er tidligere givet tillæg til rådighedsbeløb på 10,6 mio. kr. Det samlede korrigerede anlægsbudget i 
2021 på det skattefinansierede område (eksklusiv jordforsyning og ældreboliger) udgør dermed 270,8 mio. 
kr. (inkl. tillægsbevillinger i denne budgetopfølgning).
Der forventes et forbrug i 2021 på anlægsprojekterne på det skattefinansierede område på ca. 156 mio. kr. 
Hvis det forventede forbrug realiseres, vil der være et merforbrug på anlægsprojekterne på 35 mio. kr. i 
forhold til det oprindelige budget for 2021. Merforbruget kan finansieres af overførte rådighedsbeløb og 
tillægsbevillinger.
I budgetopfølgningen foreslås, at der gives en anlægsbevilling på 260.000 kr. vedr. udvidelse af antallet af 
plejeboliger samt tillæg til anlægsbevilling på 200.000 kr. vedr. stiforbindelse langs [adresse].
Endvidere foreslås det, at rådighedsbeløbet på 1,6 mio. kr. til parkeringspladser vedr. [adresse] 
tilføres kassebeholdningen. Tilsvarende foreslås, at rådighedsbeløbet til sanering af Skaghøj og [adresse] 
reduceres med 3,7 mio. kr., som tilføres kassebeholdningen.
Det foreslås, at der gives en anlægsbevilling med tilhørende rådighedsbeløb på 8,76 mio. kr. til køb af 
ejendomme i [adresse] i Hinnerup.
ØKONOMI
De bevillingsmæssige konsekvenser på driften (eksklusiv budgetneutrale omplaceringer) fremgår af 
nedenstående tabel.
Udvalg (1.000 kr.)
2021
Økonomiudvalget
-518
Børne- og Skoleudvalget
4.659
Social- og Sundhedsudvalget
2.576
Arbejdsmarkedsudvalget
-2.400
I alt
4.317
Note: Minus angiver mindreforbrug, som tilføres kassebeholdningen.
INDSTILLING
Den konstituerede direktør for Job og Økonomi indstiller til Byrådet:
1.
At der inden for Økonomiudvalgets område gives en tillægsbevilling på [adresse] kr., som tilføres 
kassebeholdningen.
2.
At der inden for Børne- og Skoleudvalgets område gives en samlet tillægsbevilling på 4.659.000 kr., 
som finansieres af kassebeholdningen.
3.
At der inden for Social- og Sundhedsudvalgets område gives en samlet tillægsbevilling på 2.576.000 
kr., som finansieres af kassebeholdningen.
4.
At der inden for Arbejdsmarkedsudvalgets område gives en samlet tillægsbevilling på -2.400.000 kr., 
som tilføres kassebeholdningen.
5.
At indkøbsbesparelsen på 24.000 kr. årligt udmøntes i budgettet.
6.
At der gives en anlægsbevilling på 260.000 kr. til ”Udvidelse af antallet af plejeboliger” finansieret af 
det afsatte rådighedsbeløb.
7.
At der gives et tillæg til anlægsbevilling på 200.000 kr. til ”Stiforbindelse langs [adresse]” finansieret 
af det afsatte rådighedsbeløb.
8.
At rådighedsbeløbet på 1,6 mio. kr. ”Parkeringspladser ved [adresse]” tilføres 
kassebeholdningen.
9.
At der gives anlægsbevilling med tilhørende rådighedsbeløb på 8,76 mio. kr. til køb af ejendomme i 
[adresse] i Hinnerup. Rådighedsbeløbet finansieres af rådighedsbeløbet til opkøb af ejendomme.
10. At rådighedsbeløbet til sanering af Skaghøj og [adresse] reduceres med 3,7 mio. kr., som tilføres 
kassebeholdningen.
BESLUTNING
Teknik- og Miljøudvalget, 3. juni 2021
Fraværende: Ingen
Orienteringen taget til efterretning.
Bilag
1.
1. budgetopfølgning 2021 - notat (2431513)
